номер на сертификат, различен от този на първоначалния сертификат;
 в)
 указва датата, на която е издаден, вместо датата на издаване на първоначалния сертификат;
 г)
 изготвя оригинален документ, издаден на хартиен носител, освен когато става въпрос за електронни заместващи сертификати, подадени в системата TRACES.
 4. При въвеждане на пратки в Съюза компетентният орган на граничния контролен пункт на въвеждане в Съюза може да не поиска от оператора, отговарящ за пратката, да представи заместващ сертификат, когато информацията относно получателя, вносителя, граничния контролен пункт на въвеждане в Съюза или транспортното средство е променена след издаването на сертификата и тази нова информация е предоставена от оператора, отговарящ за пратката.
 Член 7
 Образец на ветеринарен здравен сертификат и на официален сертификат за движение в рамките на Съюза и между държави членки на определени продукти от животински произход, предназначени за консумация от човека
 1. Ветеринарният здравен сертификат, посочен в член 1, параграф 3, буква а), подточка i), който е предвидено да се използва при движение в рамките на Съюза на продукти от животински произход, които е разрешено да се придвижват от ограничителна зона, по отношение на която са наложени спешни мерки или мерки за контрол на болести, или са с произход от животни от видове, по отношение на които са наложени посочените мерки, съответства на образеца INTRA-EMERGENCY, съставен в съответствие с образеца, установен в глава 1 от приложение II.
 2. Официалният сертификат, посочен в член 1, параграф 3, буква а), подточка ii), който е предвидено да се използва при движение между държави членки на неодран едър дивеч, предназначен за консумация от човека, съответства на образеца INTRA-UNSKINNED LARGE WILD GAME, изготвен в съответствие с образеца, установен в приложение II, глава 2.
 Член 8
 Образци на ветеринарни здравни/официални сертификати за въвеждане в Съюза на прясно месо от копитни животни, предназначено за консумация от човека
 Ветеринарните здравни/официални сертификати, посочени в член 1, параграф 3, буква б), подточка ii), които е предвидено да се използват при въвеждане в Съюза на прясно месо от копитни животни, предназначено за консумация от човека, съответстват на един от изброените по-долу образци в зависимост от биологичния вид и категорията на съответните продукти:
 a)
 BOV, изготвен в съответствие с образеца, установен в приложение III, глава 1 — за прясно месо от домашни говеда, предназначено за консумация от човека, с изключение на механично отделено месо;
 б)
 OVI, изготвен в съответствие с образеца, установен в приложение III, глава 2 — за прясно месо от домашни овце и кози, предназначено за консумация от човека, с изключение на механично отделено месо;
 в)
 POR, изготвен в съответствие с образеца, установен в приложение III, глава 3 — за прясно месо от домашни животни от рода на свинете, предназначено за консумация от човека, с изключение на механично отделено месо;
 г)
 EQU, изготвен в съответствие с образеца, установен в приложение III, глава 4 — за прясно месо, предназначено за консумация от човека, с изключение на мляно месо и механично отделено месо, от домашни нечифтокопитни животни (Equus caballus, Equus asinus и техните кръстоски);
 д)
 RUF, изготвен в съответствие с образеца, установен в приложение III, глава